SLUŽBA – VLASTITI POGON ZA OBAVLJANJE

KOMUNALNE DJELATNOSTI

Povjerenstvo za provedbu natječaja

KLASA: 112-01/25-02/04

URBROJ: 2133-1-03-01/06-25-3

Karlovac, 21. siječnja 2025.

**UPUTE I OBAVIJESTI KANDIDATIMA**

**I. OBJAVA NATJEČAJA**

Upravitelj Službe – Vlastitog pogona za obavljanje komunalne djelatnosti raspisao je javni natječaj za prijam u službu namještenika u Grad Karlovac, Službu – Vlastiti pogon za obavljanje komunalne djelatnosti, na radno mjesto: **kontrolor naplatničar** (1 izvršitelj – m/ž), na neodređeno vrijeme, uz obvezni probni rad od tri mjeseca.

Natječaj je objavljen u „Narodnim novinama“ od 22. siječnja 2025.godine, kod Hrvatskog zavoda za zapošljavanje Područnog ureda Karlovac i na službenoj web-stranici Grada Karlovca [www.karlovac.hr](http://www.karlovac.hr) istog dana.

**II. OPIS POSLOVA RADNOG MJESTA**

preuzimanje ispravnog uređaja (PTC) s inicijalnim podacima i programima na početku smjene od Dispečera ili Voditelja,

-obilazak zadanog područja (parkirna zona i sektor),

-evidentiranje vozila odnosno korisnika parkirališta koji su počinili povredu odredbi o načinu organizaciji naplate parkiranja, u prijenosno računalo upisuje podatke o vozilima (tip i registracija) i lokaciju (zona i ulica parkiranog vozila), vrši izdavanje naloga za plaćanje dnevne parkirališne karte korisniku parkirališta koji je postupio protivno odredbama Odluke o korištenju gradskih parkirališta, prijenosnim računalom ispisuje listić s podacima o povredi odredbe Odluke o korištenju gradskih parkirališta te kompletirani nalog fotografira te ga pričvršćuje pod brisač vozila koji je počinio povredu odredbe Odluke o korištenju gradskih parkirališta

-po potrebi vrši naplatu usluge parkiranja, ovisno o mikrolokaciji radnog mjesta, odgovoran je za osobnu urednost te vodi brigu o urednosti i funkcioniranje naplatne kućice i parkirne rampe

-brine se o ispravnosti vertikalne prometne signalizacije, da na parkiralištima znakovi budu ispravno okrenuti te po potrebi postavlja znakove u skladu s uputama nadređenih

- obavlja i druge poslove po nalogu nadređenih

**III. PODACI O PLAĆI**

Osnovna bruto plaća je umnožak koeficijenta složenosti poslova navedenog radnog mjesta 1,78 i osnovice za izračun plaće u iznosu od 656,00 EUR uvećan za 0,5% za svaku navršenu godinu radnog staža.

**IV. PROVJERA ZNANJA I SPOSOBNOSTI**

Natječajni postupak obuhvaća obaveznu prethodnu provjeru znanja i sposobnosti kandidata putem pisanog testa iz općeg znanja i intervju.

**V. PRAVILA I POSTUPAK TESTIRANJA**:

* **Natječajni postupak provodi Povjerenstvo za provedbu natječaja, koje obavlja sljedeće poslove:**
* utvrđuje koje su prijave na natječaj pravodobne i potpune,
* utvrđuje listu kandidata prijavljenih na natječaj koji ispunjavaju formalne uvjete propisane natječajem,
* kandidate s liste poziva na prethodnu provjeru znanja i sposobnosti,
* provodi postupak provjere znanja i sposobnosti,
* podnosi izvješće o provedenom postupku, uz koje prilaže rang listu kandidata, s obzirom na rezultate provedene provjere znanja i sposobnosti.
* **Nepravodobne ili nepotpune prijave**: Ukoliko je prijava na natječaj **nepravodobna** **i/ili nepotpuna** (ne sadrži svu potrebnu dokumentaciju), ista se neće razmatrati, a osoba koja je podnijela nepotpunu i/ili nepravodobnu prijavu ili osoba koja ne ispunjava formalne uvjete iz natječaja ne smatra se kandidatom prijavljenim na natječaj. Osobi koja nije podnijela pravodobnu i urednu prijavu ili ne ispunjava formalne uvjete iz natječaja dostavit će se pisana obavijest u kojoj će se navesti razlozi zbog kojih se ne smatra kandidatom prijavljenim na natječaj. Protiv obavijesti osoba nema pravo podnošenja pravnog lijeka.
* **Provjera znanja i sposobnosti kandidata**

Prethodnoj provjeri znanja i sposobnosti kandidata mogu **pristupiti samo kandidati koji ispunjavaju formalne uvjete iz natječaja.** Prethodna provjera znanja i sposobnosti kandidata obavlja se putem pisanog testiranja i intervjua.

Ako kandidat ne pristupi testiranju, odnosno odustane od testiranja smatra se da je povukao prijavu na natječaj i ne smatra se kandidatom u postupku.

Vrijeme održavanja prethodne provjere znanja i sposobnosti kandidata bit će objavljeno na web-stranici Grada Karlovca [www.karlovac.hr](http://www.karlovac.hr) i na oglasnoj ploči u prizemlju zgrade Grada Karlovca, Banjavčićeva 9, najmanje 5 (pet) dana prije održavanja provjere.

* Po dolasku na provjeru znanja, od kandidata će biti zatraženo predočenje odgovarajuće identifikacijske isprave radi utvrđivanja identiteta.

Po utvrđivanju identiteta, kandidatima će biti podijeljeni testovi.

Za vrijeme provjere znanja i sposobnosti nije dopušteno:

- koristiti se bilo kakvom literaturom odnosno bilješkama

- koristiti mobitel ili druga komunikacijska sredstva

- napuštati prostoriju u kojoj se provjera odvija

- razgovarati s ostalim kandidatima niti na bilo koji drugi način remetiti koncentraciju

kandidata.

Ukoliko pojedini kandidat prekrši naprijed navedena pravila bit će udaljen s provjere znanja, a njegov/njezin rezultat Povjerenstvo neće priznati niti ocjenjivati.

* Na pisanome testu iz općeg znanja kandidatima se dodjeljuje od 1 do 10 bodova. Smatra se da su kandidati uspješno položili test ako su ostvarili najmanje 50% (5 bodova) na testiranju. S kandidatima koji uspješno polože test provest će se intervjui (razgovori). Rezultati intervjua boduju se na isti način kao i testiranje. Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na testiranju i intervjuu.

Riječi i pojmovi korišteni u ovom tekstu koji imaju rodno značenje odnose se jednako na muški i ženski rod, bez obzira jesu li korišteni u muškom ili ženskom rodu.

ZA POVJERENSTVO

Upravitelj

Ivan Uđbinac, mag.oec.